**Întrebări și Răspunsuri - Tablete de uz școlar**

**1. Din ce program se finanțează achizițiile de echipamente IT mobile (tablete de uz școlar și altor echipamente/dispozitive electronice necesare desfășurării activității didactice în mediu on-line) și care este limita valorii pentru o tabletă?**

Finanțarea pentru aceste achiziții este eligibilă în cadrul Programului Operațional Competitivitate 2014 - 2020, Axa Prioritară 2 - Tehnologia informației și comunicațiilor (TIC) pentru o economie digitală competitivă, Acțiunea 2.3.3. Îmbunătățirea conținutului digital și a infrastructurii TIC sistemice în domeniul e-educație, e-sănătate și e-cultură - Secțiunea e-educație.

Calendarul lansării ghidului este următorul:

* Lansarea ghidului solicitantului în dezbatere publică în perioada 7 septembrie 2020 – 30 septembrie 2020;
* Lansarea oficială a apelului de proiecte începând cu data de 15 octombrie 2020.

**Finanțarea se acordă în limita unei valori de 200 euro/tabletă pentru uz școlar, echivalentul în lei la data efectuării achizițiilor**.

**Atenție!** Pentru decontarea ulterioară a cheltuielilor cu abonamentul lunar la internet pentru o perioadă de minimum 24 luni, va trebui să fie îndeplinită condiția ca această componentă să fi fost inclusă în procedura de achiziție publică a tabletelor.

**Atenție!** Cheltuielile care depășesc echivalentul în lei a contravalorii de 200 euro a echipamentelor electronice IT de tip tablete pentru uz școlar, vor fi considerate cheltuieli neeligibile și se vor suporta de către beneficiar.

**2. Când se pot depune cererile de finanțare și cum?**

Depunerea cererilor de finanțare pentru apelul din cadrul Programului Operațional Competitivitate 2014 - 2020, Axa Prioritară 2 - Tehnologia informației și comunicațiilor (TIC) pentru o economie digitală competitivă, Acțiunea 2.3.3. Îmbunătățirea conținutului digital și a infrastructurii TIC sistemice în domeniul e-educație, e-sănătate și e-cultură - Secțiunea e-educație, se vor putea transmite în aplicația MySMIS, în perioada 15 octombrie 2020 – 15 ianuarie 2020.

Vă rugăm să verificați și detaliile care vor fi disponibile prin publicarea ghidului solicitantului pe site-ul MFE la adresa: <http://mfe.gov.ro/programe/autoritati-de-management/am-poc/> .

**3. Se pot face achizițiile pentru tablete pentru uz școlar cu acces la internet înainte de depunerea cererilor de finanțare?**

Da, acest lucru este posibil începând de la 1 august 2020, conform prevederilor Ordonanței de Urgență 144/2020.

Achiziționarea de echipamente din domeniul tehnologiei informației - IT mobile, respectiv tablete pentru uz școlar cu acces la internet, precum și a altor echipamente/dispozitive electronice necesare desfășurării activității didactice, echipamente de protecție medicală/dezinfectanți și containere sanitare mobile se poate face de către autoritățile publice locale și/sau unitățile școlare, cu respectarea prevederilor legale privind achizițiile publice și cu încadrarea în creditele de angajament și bugetare aprobate conform legii, înainte de depunerea cererilor de finanțare pentru a obține decontarea din fonduri externe nerambursabile. Aceste categorii de cheltuieli sunt eligibile începând cu data de 01.08.2020

**4. Care sunt specificațiile tehnice minimale pentru echipamentele IT mobile?**

Cerințele tehnice minimale ale echipamentelor mobile IT de tip tablete pentru uz școlar au fost stabilite de Ministerul Educației și Cercetării și sunt incluse în ghidul solicitantului aprobat prin ordinul ministrului fondurilor europene, care urmează să fie publicat pe site-ul MFE la adresa <http://mfe.gov.ro/programe/autoritati-de-management/am-poc/> .

|  |  |
| --- | --- |
| **Tehnologie Reţea** | *GSM I HSPA / LTE, va funcţiona în orice reţea publică de telefonie mobilă.* |
| **Cartela SIM** | *1 slot pentru cartela SIM accesibil din exterior, compatibil cu modelul de SIM ofertat.* |
| **3G** | *DA* |
| **4G** | *DA* |
| **Husă protecţie** | *Dedicată, tip TPU, să ofere protecţie împotriva zgârieturilor şi şocurilor,margine care să protejeze ecranul, sa ofere functionalitatea tip**stand ( inel, pliere, etc. )* |
| **Ecran** | *Touchscreen capacitiv, IPS / TFT, capacitate minim 16M culori, rezoluţie 1280 x 800 pixels, raport 16:10, dimensiune intre 10” si 11”, raportul dintre ecran şi corpul tabletei minim 80%.* |
| **Sistem operare** | *Ultima versiune oficiala de Android la momentul achizitiei, certificat GMS (Google Mobile Services), cu support oficial asigurat de producator pentru upgrade la cel putin o versiune ulterioara de Android.* |
|  **Software** | *acces la magazinul de aplicații Google Play Store si cu suita de aplicații Office instalată (Word, Excel, PowerPoint-citire și scriere, PDF-citire), fără costuri suplimentare sau limitări.* |
| **Tip extensii suportate** | *TXT, EPUB, PDF, WORD, EXCEL, POWERPOINT, JPG, JPEG, GIF, BMP, PNG, MP3, WMA, WAV, OGG, FLAC, AC-3, MEPG 1/2/4, H.263/H.264* |
| **Limba sistem operare** | *sistem de operare în limba română* |
| **CPU** | *Octa-core ( frecventa minima per cluster 1,6GHz), 64bit.* |
| **Memorie** | *32GB interna, 3GB RAM* |
| **Memorie externă** | *Slot dedicat microSD / microSDXC cu suport până la 128GB* |
| **WLAN** | *Wi-Fi 802.11 a/b/g/n/ac* |
| **Bluetooth** | *5.0* |
| **GPS** | *A-GPS, GLONASS* |
| **Camera foto spate** | *5 MP, AF, înregistrare video 1080p@30fps* |
| **Camera foto față** | *2 MP* |
| **Sunet** | *Încorporat difuzor, conectivitate jack 3.5mm* |
| **Microfon** | *Încorporat* |
| **USB** | *USB Type-C sau micro USB 2.0* |
| **Baterie** | *Li-Po 6000 mAh* |
| **Valori SAR EU** | *Se impune respectarea standardelor, conform reglementărilor Comisiei Europene pentru**dispozitive mobile. Limita recomandată de Consiliul Uniunii Europene fiind de 2.0W/kg în medie peste 10 g de țesut care absoarbe cel mai mult semnal (IEC 62209-1)* |
| **Greutate** | *Maxim 500g fară husă de protecţie* |

**5. Cine poate depune cererile de finanțare pentru achizițiile de echipamente IT mobile (tablete de uz școlar și altor echipamente/dispozitive electronice necesare desfășurării activității didactice în mediu on-line)?**

Beneficiarii eligibili sunt:

Potrivit ordonanței de urgență OUG144/2020, beneficiarii eligibili sunt:

a) **unitățile școlare care desfășoară activități didactice pentru elevii din ciclul gimnazial**, cu condiția ca acestea să aibă personalitate juridică pentru încheierea de contracte de achiziție publică în condițiile legii;

b) **autoritățile publice locale pentru unitățile de învățământ preuniversitar de stat** de pe raza unității administrativ teritoriale care desfășoară activități didactice destinate elevilor;

c) **parteneriatul** dintre unitățile de învățământ preuniversitar de stat și autoritățile publice locale;

d) **parteneriatele** între inspectoratele școlare și unitățile de învățământ.

Vă rugăm să verificați și detaliile care vor fi disponibile prin publicarea ghidului solicitantului pe site-ul MFE la adresa : <http://mfe.gov.ro/programe/autoritati-de-management/am-poc/>.